Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 26. Zakona o turističkim zajednicama i promicanju hrvatskog turizma („Narodne novine“ broj 52/19 i 42/20) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na 22. sjednici, održanoj 19.12.2024., donijelo je

**P R O G R A M**

**javnih potreba u kulturi i turizmu Grada Koprivnice za 2025. godinu**

**Članak 1.**

Ovim Programom javnih potreba u kulturi i turizmu Grada Koprivnice za 2025. godinu (u daljnjem tekstu: „Program“) utvrđuju se javne potrebe u kulturi i turizmu, a koje obuhvaćaju kulturne i turističke djelatnosti, programe i manifestacije od interesa za Grad Koprivnicu u 2025. godini, i to u okviru sljedećih djelatnosti i područja:

1. Nakladnička djelatnost,
2. Dramska i plesna umjetnost,
3. Glazbena i glazbeno-scenska umjetnost,
4. Književnost,
5. Vizualne umjetnosti,
6. Dizajn i arhitektura,
7. Audiovizualna djelatnost,
8. Interdisciplinarne i nove umjetničke i kulturne prakse,
9. Digitalna umjetnost,
10. Kulturno-umjetnički amaterizam,
11. Transverzalna područja: međunarodna kulturna suradnja i mobilnost, pristup i sudjelovanje u kulturi, raznolikost kulturnih izričaja, poduzetništvo u kulturnim i kreativnim industrijama i digitalizacija u području kulture,
12. Knjižnična djelatnost,
13. ostale kulturne djelatnosti,
14. Turizam.

Javne potrebe u kulturi iz stavka 1., točke 1. do 13. ovog članka, provode se na način da se potiče suvremena umjetnička praksa i programi/projekti koji imaju nov, moderan, nekomercijalan i netradicionalan pristup umjetničkoj produkciji vodeći računa o očuvanju tradicije i nasljeđa. U navedeno prvenstveno spadaju: koncerti, kazališne predstave, performans, umjetničke akcije, umjetničke instalacije, suvremene izlagačke prakse, multimedijalna umjetnost, suvremeni ples, intervencije, audio video instalacije, film, hibridne književne vrste i dr. Prednost će se dati platformama, inicijativama ili savezima organizacija civilnog društva koji provode programe/projekte s multidisciplinarnim pristupom te povezuju razne sektore organizacija civilnog društva.

Javne potrebe u turizmu iz stavka 1., točke 14. ovog članka, provode se na način da se potiče očuvanje postojećih manifestacija, promocija i pozicioniranje Grada Koprivnice kao turističkog središta sjeverozapadne Hrvatske s naglaskom na poticanje sportsko-rekreacijskog turizma i održivog razvoja.

**Članak 2.**

Za ostvarivanje javnih potreba iz članka 1., stavka 1. ovog Programa, osigurati će se sredstva u Proračunu Grada Koprivnice za 2025. godinu u iznosu **od 6.949.046 EUR.**

Javne potrebe u kulturi iz članka 1., stavka 1., točaka 1. do 12. ovog Programa, obuhvaćaju programe javnih ustanova u kulturi i drugih institucija registriranih za realizaciju pojedinih programa/projekata iz djelatnosti kulture te programa/projekata organizacija civilnog društva u kulturi, pravnih subjekata iz kreativnog i kulturnog sektora, slobodnih umjetnika i ostalih fizičkih osoba.

**Članak 3.**

**Aktivnost:** **A300907, A301906**

Za javne potrebe u kulturi iz članka 1., stavka 1., točaka 1. do 12. ovog Programa, osigurat će se sredstva u Proračunu Grada Koprivnice za programske/projektne djelatnosti drugih institucija registriranih za realizaciju pojedinih programa/projekata iz djelatnosti kulture koji nisu obuhvaćeni redovnom djelatnošću, programe/projekte organizacija civilnog društva u kulturi, pravnih subjekata iz kreativnog i kulturnog sektora te programe/projekte slobodnih umjetnika i fizičkih osoba.

Sredstva osigurana Proračunom Grada Koprivnice korisnici ostvaruju sukladno odredbama Ugovora koji će biti sklopljen s korisnikom na temelju odredbi Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19 – u daljnjem tekstu: Pravilnik o financiranju javnih potreba) i ostalih provedbenih akata Grada Koprivnice.

**Članak 4.**

Za javne potrebe u turizmu iz članka 1., stavka 1., točke 14. ovog Programa, osigurat će se sredstva u Proračunu Grada Koprivnice i to kako slijedi:

**Aktivnost:** **A301101**

* za redovne i programske/projektne djelatnosti Turističke zajednice Grada Koprivnice,

**Aktivnost:** **A120001, A120002, A120006, A1200012**

* manifestacije u organizaciji Grada Koprivnice,

**Aktivnost:** **A301906**

* manifestacije u organizaciji udruga građana,

Sredstva iz stavka 1., točke 1. ovog članka, ostvaruje korisnik sukladno zakonskim propisima i odredbama Ugovora koji će biti sklopljen s korisnikom.

Sredstva iz stavka 1., točke 2. ovog članka, Grad Koprivnica planira Proračunom za tekuću godinu te realizira sukladno postojećim zakonskim propisima.

Sredstva iz stavka 1., točke 3. ovog članka, korisnici ostvaruju sukladno Javnom pozivu za sufinanciranje manifestacija i festivala u organizaciji udruga građana i odredbama Ugovora koji će biti sklopljen s korisnikom na temelju odredbi Pravilnika o financiranju javnih potreba Grada Koprivnice.

**Članak 5.**

**Aktivnost:** **A300601, A300602, A300603, A300604, A300605, A300607, A300608, A300609, A300611, A300612, A300615, A300701, A300702, A300703, A300704, A300719, K300721, K300725, A300801, A300802, A300803, K300806, A600211, A600213**

Javne potreba u kulturi iz članka 1., stavka 1., točaka 1. do 12. ovog Programa financiraju se iz općih prihoda Grada Koprivnice, vlastitih sredstava i ostalih prihoda, a provode ih ustanove u kulturi Grada Koprivnice i to: Muzej grada Koprivnice, Knjižnica i čitaonica „Fran Galović“ Koprivnica i Pučko otvoreno učilište Koprivnica.

**Članak 6.**

**Aktivnost:** **A400401, A400405, A400406**

Javne potrebe u kulturi iz članka 1., stavka 1., točke 13. ovog Programa koje provodi Grad Koprivnica odnose se na Program kulturne baštine koji obuhvaća donacije vjerskim zajednicama, sanaciju „Koprivničke sinagoge - kulturnog centra prim. dr. Krešimir Švarc“ i zaštitu kulturne baštine, a financiraju se iz spomeničke rente, prihoda od prodaje nefinancijske imovine Grada Koprivnice, Nacionalnog plana oporavka i otpornosti te ostalih prihoda.

**Članak 7.**

Sredstva iz članka 5. ovog Programa, ustanove u kulturi će povlačiti iz Proračuna Grada Koprivnice na temelju naloga u riznici odobrenih od strane upravnog odjela nadležnog za društvene djelatnosti Grada Koprivnice i to najmanje dva puta mjesečno, a sukladno mjesečnim planovima.

**Članak 8.**

Korisnici čiji se programi/projekti sufinanciraju iz Proračuna Grada Koprivnice za 2025. godinu, o svom radu i realizaciji sredstava utvrđenih ovim Programom, dužni su podnijeti financijsko i opisno izvješće Gradu Koprivnici o svakom pojedinačnom sufinanciranom programu/projektu, u roku od 30 dana nakon završetka programa/projekta, a najkasnije do 10. prosinca 2025. godine odnosno za programe/projekte koji se provode u prosincu 2025. do 10. siječnja 2026.

**Članak 9.**

Ovaj Program javnih potreba u kulturi i turizmu Grada Koprivnice za 2025. godinu objavit će se u „Glasniku Grada Koprivnice“, a stupa na snagu 1. siječnja 2025. godine.

GRADSKO VIJEĆE

GRADA KOPRIVNICE

KLASA: 400-01/24-01/0005

URBROJ: 2137-1-06-02/8-24-7

Koprivnica, 19.12.2024.

PREDSJEDNIK:

Ivan Pal, prof.