**VODNE USLUGE** društvo s ograničenom odgovornošću za obavljanje vodnih usluga, Križevci, Ulica Drage Grdenića 7, OIB 48337206587, upisano u sudski registar Trgovačkog suda u Bjelovaru pod MBS 070157101, koje zastupa direktor Helena Kralj Brlek, dipl.ing.građ., s prebivalištem u Križevcima, Ulica Ferde Kerna 9, OIB 47478114002, kao društvo koje se pripaja (u tekstu koji slijedi: Pripojeno društvo),

i

**KOPRIVNIČKE VODE** društvo s ograničenom odgovornošću za obavljanje vodnih usluga javne vodoopskrbe i javne odvodnje, Koprivnica, Ulica Mosna 15A, OIB 20998990299, upisano u sudski registar Trgovačkog suda u Bjelovaru pod MBS 070117750, koje zastupa direktor Zdravko Petras, mag.ing.aedif., s prebivalištem u Koprivnici, Ulica Fortunata Pintarića 15, OIB 64955874577, kao društvo preuzimatelj (u tekstu koji slijedi: Društvo preuzimatelj),

zaključuju dana \_\_\_\_\_\_\_\_\_\_\_ 2024. godine

**U G O V O R**

**o pripajanju trgovačkog društva VODNE USLUGE d.o.o. Križevci**

**trgovačkom društvu KOPRIVNIČKE VODE d.o.o. Koprivnica**

1. **UVODNE ODREDBE**

Članak 1.

Ovim Ugovorom ugovorne strane uređuju međusobna prava i obveze koje proizlaze iz provedbe pripajanja Pripojenog društva Društvu preuzimatelju, prijenosa cijele imovine i svih prava i obveza Pripojenog društva na Društvo preuzimatelja te osnivanje podružnice.

Članak 2.

Ugovorne strane suglasno utvrđuju:

a) da je Društvo preuzimatelj KOPRIVNIČKE VODE d.o.o. Koprivnica sa sjedištem u Koprivnici, Ulica Mosna 15A, upisano u sudski registar Trgovačkog suda u Bjelovaru pod MBS 070157101, OIB 20998990299 s visinom temeljnog kapitala od 16.658.900,00 EUR (šesnaestmilijunašeststotinapedesetosamtisućadevetstotina eura i nula centi) kojeg čini:

* 1 (jedan) poslovni udjel jedinog člana društva Grada Koprivnice, Zrinski trg 1, Koprivnica, OIB 62112914641.

b) da je Pripojeno društvo VODNE USLUGE d.o.o. Križevci sa sjedištem u Križevcima, Ulica Drage Grdenića 7, OIB 48337206587, upisano u sudski registar Trgovačkog suda u Bjelovaru pod MBS 070157101 s visinom temeljnog kapitala od 1.000.000,00 EUR (milijun eura i nula centi) koji se sastoji od 10.000 (slovima: desettisuća) poslovnih udjela nominalnog iznosa pojedinog poslovnog udjela od 100,00 EUR (slovima: stotinu eura i nula centi) koje čini:

* 7.650 (sedamtisućapestotinapedeset) poslovnih udjela u nominalnom iznosu od 100,00 EUR (slovima: stotinu eura i nula centi) člana društva Grada Križevaca, Ivana Zakmardija Dijankovečkog 12, Križevci, OIB 35435239132, što ukupno iznosi 765.000,00 EUR (sedamstotinašezdesetpettisuća eura i nula centi),
* 300 (tristotine) poslovnih udjela u nominalnom iznosu od 100,00 EUR (slovima: stotinu eura i nula centi) člana društva Općine Kalnik, Kalnik, Trg Stjepana Radića 5, OIB 43692699517, što ukupno iznosi 30.000,00 EUR (tridesettisuća eura i nula centi)
* 800 (osamstotina) poslovnih udjela u nominalnom iznosu od 100,00 EUR (slovima: stotinu eura i nula centi) člana društva Općine Sveti Petar Orehovec, Sveti Petar Orehovec,12, OIB 06622464897, što ukupno iznosi 80.000,00 EUR (osamdesettisuća eura i nula centi)
* 500 (petstotina) poslovnih udjela u nominalnom iznosu od 100,00 EUR (slovima: stotinu eura i nula centi) člana društva Općine Gornja Rijeka, Gornja Rijeka, Trg Sidonije Rubido Erdody 3, OIB 38669993312, što ukupno iznosi 50.000,00 EUR (pedesttisuća eura i nula centi)
* 750 (sedamstotinapedest) poslovnih udjela u nominalnom iznosu od 100,00 EUR (slovima: stotinu eura i nula centi) člana društva Općine Sveti Ivan Žabno, Sveti Ivan Žabno, Trg Karla Lukaša 11, OIB 85606488440, što ukupno iznosi 75.000,00 EUR (sedamdesetpettisuća eura i nula centi).

c) da je člankom 88. Zakona o vodnim uslugama („Narodne novine“ broj 66/19 - u tekstu koji slijedi: Zakon o vodnim uslugama) propisano da su se svi postojeći javni isporučitelji vodnih usluga na uslužnom području dužni pripojiti javnom isporučitelju vodnih usluga koji je društvo kapitala, a koje je određeno uredbom iz članka 7. stavka 6. istog Zakona kao društvo preuzimatelja, a društvo preuzimatelj je dužno prihvatiti pripajanje u roku od šest mjeseci od dana stupanja na snagu uredbe iz članka 7. stavka 6. istog Zakona,

d) da je člankom 88. stavkom 6. Zakona o vodnim uslugama propisano da se poslovni udjeli odnosno dionice u društvu preuzimatelju određuju prema stanju kapitala i rezervi društva preuzimatelja i društava koja se pripajanju na dan 31. prosinca 2018. godine,

e) da je člankom 7. stavkom 6. Zakona o vodnim uslugama propisano da Vlada Republike Hrvatske uredbom o uslužnim područjima uspostavlja uslužna područja i određuje njihove granice.

f) da je člankom 5. Uredbe o uslužnim područjima („Narodne novine“ broj 70/23) propisano da Uslužno područje 3 obuhvaća gradove Koprivnica i Križevci te općine Drnje, Đelekovec, Gornja Rijeka, Hlebine, Kalnik, Koprivnički Bregi, Koprivnički Ivanec, Legrad, Peteranec, Rasinja, Sokolovac, Sveti Ivan Žabno i Sveti Petar Orehovec u Koprivničko-križevačkoj županiji te da su Koprivničke vode d.o.o. Koprivnica Društvo preuzimatelj na uslužnom području 3.

g) da je člankom 29. Zakona o vodnim uslugama propisano da je javni isporučitelj vodnih usluga dužan ustrojiti podružnice u sjedištu postojećih isporučitelja vodnih usluga, osim društva preuzimatelja, koji isporučuju najmanje 500.000 kubičnih metara vode za ljudsku potrošnju godišnje te zadržati ovakvo ustrojstvo najmanje dvije godine po ishođenju akta o ispunjenju posebnih uvjeta iz članka 16. stavka 5. istog Zakona.

Članak 3.

Ugovorne strane suglasno utvrđuju da se Društvu preuzimatelju ovim Ugovorom, odnosno njegovim upisom u sudski registar nadležnog Trgovačkog suda, ima pripojiti Pripojeno društvo.

Ugovorne strane suglasno utvrđuju da se ovo pripajanje provodi uz povećanje temeljnog kapitala u Društvu preuzimatelju za iznos temeljnog kapitala Pripojenog društva na dan sklapanja ovog Ugovora, a sukladno članku 538. Zakona o trgovačkim društvima (Narodne novine br. 111/1993, 34/1999, 121/1999, 52/2000, 118/2003, 107/2007, 146/2008, 137/2009, 111/2012, 125/2011, 68/2013, 110/2015, 40/2019, 34/2022, 114/2022, 18/2023, 130/2023 – u daljnjem tekstu Zakon o trgovačkim društvima), odnosno radi provedbe pripajanja.

Ugovorne strane suglasno utvrđuju da se primjenom članka 88. stavka 6. Zakona o vodnim uslugama, na temelju stanja kapitala i obveza Društva preuzimatelja i Pripojenog društva na dan 31.12.2018. godine novi udjeli u Društvu preuzimatelju utvrđuju kako slijedi:

Tablica 1. Izračun strukture udjela (postotka udjela) prema stanju

kapitala i rezervi na dan 31.12.2018. godine

|  |  |  |  |  |  |
| --- | --- | --- | --- | --- | --- |
| **R.B.** | **OPIS** | **POSTOJEĆI UDJELI u pojedinom društvu 31.12.2018. %** | **IZNOS 31.12.2018. GODINE - kn** | **IZNOS 31.12.2018. GODINE - EUR** | **ČLANSKA PRAVA u jedinstvenom isporučitelju vodnih usluga (%)** |
|  | - GKP Komunalac d.o.o. - sada Grad Koprivnica | 83,93 | 120.000.449,71 | 15.926.796,70 | 95,01 |
|  | - Grad Koprivnica | 16,07 | 22.978.698,29 | 3.049.797,37 |
| **1.** | **KC VODE d.o.o. - kapital i rezerve 31.12.2018.** | **100,00** | **142.979.148,00** | **18.976.594,07** | **95,01** |
|  | - Grad Križevci | 76,50 | 5.742.975,11 | 762.223,78 | 3,82 |
|  | - Općina Gornja Rijeka | 5,00 | 375.357,85 | 49.818,55 | 0,25 |
|  | - Općina Kalnik | 3,00 | 225.214,71 | 29.891,13 | 0,15 |
|  | - Općina Sveti Ivan Žabno | 7,50 | 563.036,78 | 74.727,82 | 0,37 |
|  | - Općina Sveti Petar Orehovec | 8,00 | 600.572,56 | 79.709,68 | 0,40 |
| **2.** | **VODNE USLUGE d.o.o. - kapital i rezerve 31.12.2018.** | **100,00** | **7.507.157,00** | 996.370,96 | **4,99** |
| **3.** | **UKUPNO kapital i rezerve 31.12.2018.** |  | **150.486.305,00** | **19.972.965,03** | **100,00** |

Tablica 2. Izračun članskih prava koja proizlaze iz poslovnih udjela prema stanju temeljnog kapitala na dan sastava ovog Ugovora.

|  |  |  |  |
| --- | --- | --- | --- |
| **R.B.** | **OPIS** | **ČLANSKA PRAVA PREMA STANJU REZERVI I KAPITALA 31.12.2018.g. (%)** | **POSTOJEĆI POSLOVNI UDJELI - EUR (temeljni kapital) 14.05.2024.** |
| **1** | **2** | **3** | **4** |
| 1. | - Grad Koprivnica | 95,01 | 16.658.900,00 |
| 2. | - Grad Križevci | 3,82 | 765.000,00 |
| 3. | - Općina Gornja Rijeka | 0,25 | 50.000,00 |
| 4. | - Općina Kalnik | 0,15 | 30.000,00 |
| 5. | - Općina Sveti Ivan Žabno | 0,37 | 75.000,00 |
| 6. | - Općina Sveti Petar Orehovec | 0,40 | 80.000,00 |
|  | **UKUPNO temeljni kapital prema stanju na dan sastava ovog Ugovora** | **100,00** | **17.658.900,00** |

Ugovorne strane suglasno utvrđuju da:

* je uvidom u bilancu Društva preuzimatelja utvrđeno da je stanje kapitala i rezervi Društva preuzimatelja na dan 31.12.2018.g. (trideset prvi prosinca dvije tisuće osamnaeste godine) bilo 18.976.594,07 EUR (osamnaest milijuna devetsto sedamdeset šest tisuća petsto devedeset četiri eura i sedam centi);
* je uvidom u bilancu Pripojenog društva utvrđeno da je stanje kapitala i rezervi Pripojenog društva na dan 31.12.2018.g. (trideset prvi prosinca dvije tisuće osamnaeste godine) bilo 996.370,96 EUR (devetsto devedeset šest tisuća tristo sedamdeset eura i devedeset šest centi);

a slijedom čega se određuju poslovni udjeli članova Društva preuzimatelja i Pripojenog društva u Društvu preuzimatelju prilikom provedbe pripajanja.

Po provođenju pripajanja, članovi Društva preuzimatelja i članovi Pripojenog društva držati će poslovne udjele u Društvu preuzimatelju sukladno Zakonu o trgovačkim društvima, kako slijedi:

* GRAD KOPRIVNICA sa sjedištem u Koprivnici, Zrinski trg 1/1, OIB: 62112914641, drži 1 (jedan) poslovni udio u nominalnom iznosu od 16.658.900,00 EUR (šesnaest milijuna šesto pedeset osam tisuća devetsto eura i ništa centi) (u daljnjem tekstu Poslovni udio 1);
* GRAD KRIŽEVCI sa sjedištem u Križevcima, I. Z. Dijankovečkog 12, OIB: 35435239132, drži 7.650 (sedam tisuća šesto pedeset) poslovnih udjela, svaki u nominalnom iznosu od 100,00 EUR (sto eura) odnosno ukupno 765.000,00 EUR (sedamsto šezdeset pet tisuća eura i ništa centi) (u daljnjem tekstu Poslovni udjeli 2);
* OPĆINA KALNIK sa sjedištem u Kalniku, Trg Stjepana Radića 5, OIB: 82550572500, drži 300 (tristo) poslovnih udjela, svaki u nominalnom iznosu od 100,00 EUR (sto eura) odnosno ukupno 30.000,00 EUR (trideset tisuća eura) (u daljnjem tekstu Poslovni udjeli 3);
* OPĆINA SVETI PETAR OREHOVEC sa sjedištem u Svetom Petru Orehovcu, Sveti Petar Orehovec 12, OIB: 06622464897, drži 800 (osamsto) poslovnih udjela, svaki u nominalnom iznosu od 100,00 EUR (sto eura) odnosno ukupno 80.000,00 EUR (osamdeset tisuća eura) (u daljnjem tekstu Poslovni udjeli 4);
* OPĆINA GORNJA RIJEKA sa sjedištem u Gornjoj Rijeci, Trg Sidonije Rubido Erdödy 3, OIB: 38669993312, drži 500 (petsto) poslovnih udjela, svaki u nominalnom iznosu od 100,00 EUR (sto eura) odnosno ukupno 50.000,00 EUR (pedeset tisuća eura) (u daljnjem tekstu Poslovni udjeli 5);
* OPĆINA SVETI IVAN ŽABNO sa sjedištem u Svetom Ivanu Žabnom, Trg Karla Lukaša 11, OIB: 85606488440, drži 750 (sedamsto pedeset) poslovnih udjela, svaki u nominalnom iznosu od 100,00 EUR (sto eura) odnosno ukupno 75.000,00 EUR (sedamdeset pet tisuća eura) (u daljnjem tekstu Poslovni udjeli 6).

Poslovni udjeli članova Društva po provedbi pripajanja određuju se sukladno članku 88. (osamdeset osam) stavku 6. (šest) Zakona o vodnim uslugama „prema stanju kapitala i rezervi društva preuzimatelja i društava koja se pripajaju na dan 31. prosinca 2018.“ (trideset prvi prosinca dvije tisuće osamnaeste godine), i to kako slijedi:

* 1 (jedan) poslovni udio [Poslovni udio 1] GRADA KOPRIVNICE određuje se kao ukupno 95,01% (devedeset pet cijelih nula jedan posto) članskih prava u Društvu;
* 7.650 (sedam tisuća šesto pedeset) poslovnih udjela [Poslovni udjeli 2] GRADA KRIŽEVCI određuje se kao ukupno 3,82% (tri cijelih osamdeset dva posto) članskih prava u Društvu;
* 300 (tristo) poslovnih udjela [Poslovni udjeli 3] OPĆINE KALNIK određuju se kao ukupno 0,15% (nula cijelih petnaest posto) članskih prava u Društvu;
* 800 (osamsto) poslovnih udjela [Poslovni udjeli 4] OPĆINE SVETI PETAR OREHOVEC određuju se kao ukupno 0,40% (nula cijelih četrdeset posto) članskih prava u Društvu;
* 500 (petsto) poslovnih udjela [Poslovni udjeli 5] OPĆINE GORNJA RIJEKA određuju se kao ukupno 0,25% (nula cijelih dvadeset pet posto) članskih prava u Društvu;
* 750 (sedamsto pedeset) poslovnih udjela [Poslovni udjeli 6] OPĆINE SVETI IVAN ŽABNO određuju se kao ukupno 0,37% (nula cijelih trideset sedam posto) članskih prava u Društvu.

1. **PREDMET UGOVORA**

Članak 4.

Ovim Ugovorom o pripajanju ugovorne strane uređuju sva međusobna prava i obveze koje proizlaze iz obveze pripajanja Pripojenog društva Društvu preuzimatelju, prijenosa cjelokupne imovine i svih prava i obveza Pripojenog društva na Društvo preuzimatelja te ustrojavanje podružnice Križevci za područje pružanja usluga Pripojenog društva.

Ugovorne strane su suglasne da se Pripojeno društvo pripaja Društvu preuzimatelju prenoseći pri tom cjelokupnu svoju imovinu, prava i obveze, tako da nakon upisa pripajanja u sudski registar Trgovačkog suda u Bjelovaru Pripojeno društvo prestaje postojati, a Društvo preuzimatelj preuzima svu imovinu, prava i obveze Pripojenog društva, odnosno prihvaća pripajanje te nakon upisa pripajanja u sudski registar Trgovačkog suda u Bjelovar kao sveopći pravni slijednik prihvaća i preuzima svu odgovornost za obveze Pripojenog društva.

Pripojeno društvo ovime prenosi cjelokupnu svoju imovinu i obveze na Društvo preuzimatelja, a Društvo preuzimatelj preuzima cjelokupnu imovinu Pripojenog društva, bez postupka likvidacije Pripojenog društva i s povećanjem temeljnog kapitala Društva preuzimatelja kako je navedeno u članku 3. stavku 2. ovog Ugovora.

Ugovorne strane utvrđuju da će se provesti revizija pripajanja. Trošak revizije pripajanja snosi Društvo preuzimatelj.

Utvrđuje se da u ovom postupku nema imatelja posebnih prava iz članka 524. Zakona o trgovačkim društvima.

Posebno se utvrđuje da je Društvo preuzimatelj upisano u sudski registar duže od dvije godine.

Članak 5.

Ugovorne strane suglasne su da se Pripojeno društvo pripaja Društvu preuzimatelju bez provođenja postupka likvidacije Pripojenog društva pod uvjetom da Skupštine Pripojenog društva i Društva preuzimatelja daju suglasnost na ovaj Ugovor.

1. **FINANCIJSKA IZVJEŠĆA**

Članak 6.

Nerevidirano financijsko izvješće na dan 30.11.2024. godine dostavit će se registarskom sudu kao zaključno financijsko izvješće Pripojenog društva.

1. **VRIJEME UNUTARNJEG PRIPAJANJA**

Članak 7.

Ugovorne strane suglasno utvrđuju da se u njihovom međusobnom odnosu smatra da je s danom 31.12.2024.g. (trideset prvi prosinca dvije tisuće dvadeset četvrte godine) izvršen prijenos imovine i obveza Pripojenog društva na Društvo preuzimatelja, da se od toga dana smatra da su sve radnje i postupci Pripojenog društva poduzeti za račun Društva preuzimatelja.

Pripojeno društvo se obvezuje da od dana sklapanja ovog Ugovora neće otuđivati niti opterećivati svoju imovinu bez suglasnosti Društva preuzimatelja kao i da neće na bilo koji način preuzimati nove obveze koje nisu neophodne za redovno poslovanje niti nanijeti štetu društvu ili mijenjati prava i obveze radnika te da će sve poslove i poslovne aktivnosti provoditi i poduzimati na korist društva i prema načelima savjesnog i dobrog gospodarstvenika.

Sve pravne radnje i postupci Pripojenog društva poduzeti nakon 31.12.2024. (trideset prvog prosinca dvije tisuće dvadeset četvrte) godine kao dana pripajanja smatraju se poduzetim u ime i za račun Društva preuzimatelja.

Ova odredba o unutarnjem pripajanju veže samo ugovorne strane i ne odnosi se na treće osobe.

1. **PRAVNI UČINCI PRIPAJANJA (PRIJENOS IMOVINE I OBVEZA)**

Članak 8.

Ugovorne strane suglasno utvrđuju da u odnosu na treće osobe s danom upisa pripajanja iz članka 4. ovog Ugovora u sudski registar Trgovačkog suda u Bjelovaru nastupaju pravni učinci pripajanja.

Inventurne liste imovine i obveza Pripojenog društva evidentirat će se u imovini i obvezama Društva preuzimatelja kao njegova imovina i obveze.

Članak 9.

Danom provedbe pripajanja svi postojeći bankovni računi Pripojenog društva gase se, o čemu će uprava Društva preuzimatelja obavijestiti FINA-u, banke, druge financijske institucije, poslovne partnere, korisnike vodnih usluga, te ih uputiti da sva plaćanja vrši na račun Društva preuzimatelja. .

Uprava Društva preuzimatelja će o odredbama prethodnog stavka obavijestiti banke i druge financijske institucije te poslovne partnere Pripojenog društva

Članak 10.

Od dana provedbe pripajanja sve dospjele obveze Pripojenog društva plaćat će se s računa Društva preuzimatelja i to kako prema pravnim, tako i prema fizičkim osobama.

Članak 11.

Na međusobni odnos dugovanja i potraživanja Ugovornih strana primjenjuju se odredbe članka 207. stavak 1. Zakona o obveznim odnosima (Narodne novine br. 35/2005, 41/2008, 125/2011, 78/2015, 29/2018) o sjedinjenju, te se gase provedbom pripajanja u skladu s ovim Ugovorom.

Članak 12.

Nakon upisa u sudski registar Trgovačkog suda u Bjelovaru, vrijednosti iskazane u bilanci Pripojenog društva iskazivat će se u bilanci Društva preuzimatelja u skladu s računovodstvenim propisima te se na taj način osigurava oporezivanje preuzetih vrijednosti imovine i obveza i kontinuitet oporezivanja sukladno poreznim propisima.

Članak 13.

Potraživanja i obveze koje postoje između pojedine ugovorne strane i njezinih poslovnih partnera ostaju valjani pod istim uvjetima pod kojima su i prije postojali. Ako su uvjeti Društva preuzimatelja povoljniji za poslovne partnere nego uvjeti ugovoreni između Pripojenog društva i njihovih poslovnih partnera, Društvo preuzimatelj može počevši od dana pripajanja primjenjivati svoje uvjete.

1. **PRAVNO SLJEDNIŠTVO I KLAUZULA INTABULANDI**

Članak 14.

Nakon upisa pripajanja u sudski registar Društvo preuzimatelj kao pravni sljednik (univerzalni sukcesor) preuzima i prihvaća sva prava i obveze Pripojenog društva prema trećim osobama.

Društvo preuzimatelj kao univerzalni sukcesor preuzima sva prava i obveze Pripojenog društva, kao i ovlaštenja koja su ishođena kod svih nadležnih državnih, županijskih i lokalnih upravnih tijela.

Pripojeno društvo ovlašćuje Društvo preuzimatelja da po upisu pripajanja u sudski registar u zemljišnim knjigama i drugim javnim knjigama izvrši upis prijenosa prava vlasništva svih nekretnina, pokretnina i prava s imena Pripojenog društva na svoje ime i u svoju korist, temeljem ovog Ugovora i Rješenja Trgovačkog suda o upisu pripajanja.

Ugovorne strane suglasno utvrđuju da se popis nekretnina zajedno s opisom istih te popis pokretnina (vozila i radni strojevi) Pripojenog društva nalaze u Prilogu 1 i Prilogu 2 ovog Ugovora koji čine njegov sastavni dio.

1. **UGOVORI O RADU, OPĆI AKTI I ORGANI PRIPOJENOG DRUŠTVA**

Članak 15.

Pripojeno društvo potpisom ovog Ugovora potvrđuje da prenosi na Društvo preuzimatelja danom provedbe pripajanja ugovore o radu zaključene s ukupno 47 (četrdeset sedam) radnika, tako da Društvo preuzimatelj preuzima s danom prenošenja u neizmijenjenom obliku i opsegu, sva prava i obveze iz prenesenih Ugovora o radu za navedene radnika Pripojenog društva te Pravilnik o radu.

Nakon upisa pripajanja u sudski registar Trgovačkog suda u Bjelovaru radnici Pripojenog društva zadržavaju prava koja imaju u Pripojenom društvu u trenutku pripajanja te će u Društvu preuzimatelju biti raspoređeni na rad u Podružnici Križevci na postojeća radna mjesta na kojima rade u Pripojenom društvu na dan upisa pripajanja u sudski registar Trgovačkog suda u Bjelovaru, a direktor Pripojenog društva raspoređuje se na radno mjesto direktor Podružnice Križevci. Ova odredba ne sprječava da se, nakon pripajanja, a sukladno pravilniku o unutarnjem ustrojstvu radnici prerasporede na druga radna mjesta sukladno potrebama poslodavca.

Direktor Pripojenog društva će u Društvu preuzimatelju obavljati poslove direktora Podružnice Križevci.

Danom upisa pripajanja u sudski registar Trgovačkog suda u Bjelovaru s radom prestaju svi organi Pripojenog društva.

Svi opći akti Pripojenog društva važeći na dan provedbe pripajanja imaju se smatrati općim aktima Podružnice Križevci, a uskladit će se s općim aktima Društva preuzimatelja najkasnije u roku 6 (šest) mjeseci od dana provedbe pripajanja u sudskom registru Trgovačkog suda u Bjelovaru.

1. **VJEROVNICI**

Članak 16.

Vjerovnicima ugovornih strana koji se jave u roku od 6 (šest) mjeseci od dana objave upisa pripajanja u sudski registar Trgovačkog suda u Bjelovaru, Društvo preuzimatelj se obvezuje dati osiguranje njihovih nedospjelih potraživanja pod uvjetima propisanim člankom 523. Zakona o trgovačkim društvima.

1. **TVRTKA, SJEDIŠTE, PREDMET POSLOVANJA DRUŠTVA**

**PREUZIMATELJA TE OSNIVANJE PODRUŽNICE**

Članak 17.

Tvrtka, sjedište, uprava te ovlasti uprave Društva preuzimatelja u zastupanju nakon obavljenog pripajanja u Društvu preuzimatelju ostaju nepromijenjeni..

Društvenim ugovorom Društva preuzimatelja utvrdit će se visina temeljnog kapitala i poslovni udjeli u temeljnom kapitalu Društva preuzimatelja te članska prava koja proizlaze iz pojedinog poslovnog udjela sukladno članku 88. stavku 6. Zakona o vodnim usluga te će se urediti osnivanje i način rada Podružnice Križevci.

Ugovorne strane su suglasne da će se odlukom o osnivanju podružnice u roku od 30 dana po pripajanju osnovati Podružnica Križevcu sa sjedištem u Križevcima, na poslovnoj adresi Pripojenog društva, a za postojeće područje pružanja usluge Pripojenog društva, Podružnica Križevci osniva se trajno, a može se brisati na temelju odluke skupštine, dvostrukom većinom i to 2/3 prema temeljnom kapitalu i 2/3 prema broju članova društva, ako postanu ekonomski neodržive. Ekonomski je održiva podružnica, ako prihodi od cijene vodnih usluga naplaćenih s njenoga područja, te subvencija članova društva s područja podružnice, pokrivaju njezine operativne troškove.

1. **TROŠKOVI**

Članak 18.

Troškovi nastali provođenjem ovog Ugovora kao i trošak ovog Ugovora idu na teret Društva preuzimatelja.

1. **SUGLASNOST SKUPŠTINA**

Članak 19.

Društvo preuzimatelj i Pripojeno društvo obvezuju se održati Skupštine Društva radi odobrenja ovog Ugovora.

1. **PRIJAVE ZA UPIS**

Članak 20.

Svaka ugovorna strana obvezuje se odmah počevši od dana kad Skupština društva odobri ovaj Ugovor, Trgovačkom sudu u Bjelovaru podnijeti prijavu za upis pripajanja temeljem ovog Ugovora.

Uprava Društva preuzimatelja obvezna je o provedenom pripajanju izvijestiti sve nadležne institucije i dotadašnje poslovne partnere Pripojenog društva.

1. **RJEŠAVANJE SPOROVA**

Članak 21.

Sve eventualne sporove između Ugovornih strana, a koji mogu nastati temeljem odnosa reguliranih ovim Ugovorom, Ugovorne strane će nastojati riješiti mirnim putem.

U slučaju da rješenje spora mirnim putem neće biti moguće, za sporove je nadležan stvarno nadležni sud u Bjelovaru.

1. **ZAVRŠNE ODREDBE**

Članak 22.

Ovaj Ugovor postaje pravno valjan kada ga odobre Skupštine Pripojenog društva i Društva preuzimatelja.

Članak 23.

Ovaj Ugovor se zaključuje u obliku javnobilježničke isprave te su sve izmjene i dopune ovog Ugovora valjane samo ako su zaključene u formi javnobilježničke isprave i odobrene od Skupštine društava koja se pripajaju.

Članak 24.

Ukoliko bi jedna ili više odredbi ovog Ugovora bila ili postala pravno nevaljana ili bi se inače u ovom Ugovoru ispostavila neka pravna praznina, to neće utjecati na valjanost ostalog dijela Ugovora.

Ugovorne strane se u tom slučaju obvezuju da će ovaj Ugovor odgovarajuće izmijeniti ili dopuniti odredbom koja je po svom smislu najbliža onome što bi ugovorne strane bile ugovorile da su pri zaključivanju ovog Ugovora imale u vidu nevaljanu odredbu ili ugovornu prazninu.

Članak 25.

Ugovorne strane izjavljuju i jamče jedna drugoj da su poduzele sve potrebne pravne i druge radnje s ciljem valjanog prihvaćanja i izvršenja svojih obveza po ovom Ugovoru te da izvršenje njihovih obveza po ovom Ugovoru neće dovesti do kršenja ili povrede bilo kojeg ugovora ili ugovornih ograničenja na koje su se obvezale.

Članak 26.

U znak prihvata prava i obveza koje proizlaze iz ovog Ugovora, ugovorne strane ga po svojim ovlaštenicima vlastoručno potpisuju te se odriču njegova pobijanja po bilo kojoj osnovi.

Članak 27.

Ovaj Ugovor sastavljen je u 10 (deset) istovjetnih primjerka od kojih svaka ugovorna strana zadržava po 2 (dva) istovjetna primjerka, javni bilježnik zadržava 1 (jedan) istovjetni primjerak, dok ostali primjerci služe za provedbu ovog Ugovora.

Prilozi:

1. Popis nekretnina Pripojenog društva
2. Popis pokretnina (vozila i radni strojevi) Pripojenog društva

U Koprivnici, \_\_\_\_\_\_\_\_\_\_\_\_ 2024.

**ZA DRUŠTVO PREUZIMATELJA: ZA PRIPOJENO DRUŠTVO:**

**DIREKTOR: DIREKTOR:**

**Zdravko Petras, mag.ing.aedif. Helena Kralj Brlek, dip**